Golddajávri

Golddajávri (tidligere Gåldajavri, svensk Koltajaure, finsk Koltajärvi) er en innsjø øverst i Stordalen sør i Storfjord kommune. Sjøen ligger akkurat på vannskillet mellom Norge og Sverige/Finland, og har derfor utløp i begge ender, en såkalt pseudo-bifurkasjon.

Utløpet i nordvest renner etter vel to kilometer sammen med Breidalselva og danner Stordalselva. Nær utløpet i sørøst står en treriksrøys, der grensene mellom Norge, Sverige og Finland møtes. Fra dette utløpet danner vassdraget riksgrense mellom Sverige og Finland hele veien ned til Bottenvika.

Referanser 

Innsjøer i Storfjord